কিন্তু অনেকেই জানে না যে, রাঙামাটি প্রবেশের আগেই চট্টগ্রাম-রাঙামাটির সড়কে কাউখালী উপজেলার ঘাগড়া সেনা ক্যাম্প পেরুলেই কলাবাগান। মূল সড়ক থেকে মাত্র দেড় কিলোমিটার দূরত্বে রয়েছে অন্তত পাঁচটি প্রাকৃতিক ঝর্ণা। ঝর্ণাগুলোর বৈশিষ্ট্য হচ্ছে উঁচু পাহাড় থেকে ধাপে ধাপে অন্তত দেড় থেকে দু’শ ফুট নিচে নেমে আসছে পানিধারা। প্রতিটি ঝর্ণারই রয়েছে ভিন্ন ভিন্ন বৈশিষ্ট্য। সৌন্দর্যের দিক থেকে কেউ কাউকে ইঞ্চি পরিমাণ ছাড় দিতে রাজি না। যা স্বচোক্ষে না দেখলে কারো বিশ্বাস হবে না। পরিকল্পনা নিয়ে এগুলো এ ঝর্ণাগুলো পর্যটন নগরী রাঙামাটির সৌন্দর্যকে বহুগুণ বাড়িয়ে দেবে এতে কোন সন্দেহ নেই।